Апошнія пражскія выданні Скарыны не маюць дакладных выхадных звестак. Традыцыйна іх прыстасоўваюць да 1519 г., аднак пэўныя сляды пашкоджанняў у ксілаграфіях наводзяць на думку, што некаторыя з адзначаных друкаў маглі выйсці ў пачатку 1520 г. Для адказу на гэтае пытанне патрэбны параўнальны тыпаграфічны аналіз усіх захаваных экзэмпляраў апошніх выданняў Пражскай бібліі ці хоць бы іх дакладных электронных копій.